Zmenený a doplnený návrh smernica Európskeho Parlamentu a Rady o držadlách pre spolucestujúcich na dvojkolesových motorových vozidlách (kodifikované znenie) (predložená Komisiou podľa článku 250, odsek 2 Zmluvy o ES) /* KOM/2006/0265 v konečnom znení - COD 2003/0058 */





[pic] | KOMISIA EURÓPSKYCH SPOLOČENSTIEV | Brusel, 2.6.2006 KOM(2006) 265 v konečnom znení 2003/0058 (COD) Zmenený a doplnený návrh SMERNICA EURÓPSKEHO PARLAMENTU A RADY o držadlách pre spolucestujúcich na dvojkolesových motorových vozidlách (kodifikované znenie) (predložená Komisiou podľa článku 250, odsek 2 Zmluvy o ES) DÔVODOVÁ SPRÁVA 1. Dňa 27. marca 2003 predložila Komisia návrh smernice Európskeho parlamentu a Rady kodifikujúci smernicu Rady 93/32/EHS zo 14. júna 1993 o držadlách pre spolucestujúcich na dvojkolesových motorových vozidlách[1]. Poradná pracovná skupina právnych služieb, ktorá bola zriadená na základe medziinštitucionálnej dohody z 20. decembra 1994 o zrýchlenej pracovnej metóde pre úradnú kodifikáciu právnych textov[2], vo svojom stanovisku z 26. júna 2003 uviedla, že vyššie uvedený návrh sa účinne obmedzuje na priamu kodifikáciu bez vecných zmien dotknutých aktov. 2. Vzhľadom na práce realizované na úrovni Rady v súvislosti s návrhom uvedeným v bode 1, Komisia sa rozhodla predložiť, v súlade s článkom 250 ods. 2 zmluvy o ES, zmenený a doplnený kodifikačný návrh predmetnej smernice. Tento zmenený a doplnený návrh zároveň zohľadňuje čisto formálne alebo redakčné úpravy navrhnuté poradnou pracovnou skupinou právnych služieb, pokiaľ sú tieto pokladané za odôvodnené[3]. Tento návrh takisto zohľadňuje korigendá k smernici 93/32/EHS[4]. 3. V porovnaní s pôvodným návrhom boli do tohto zmeneného a doplneného návrhu zahrnuté nasledujúce zmeny: Odôvodnenie 1 sa nahrádza takto: "Smernica Rady 93/32/EHS zo 14. júna 1993 o držadlách pre spolucestujúcich na dvojkolesových motorových vozidlách* ustanovila technické požiadavky na dizajn a konštrukciu dvojkolesových motorových vozidiel týkajúce sa ich držadiel pre spolucestujúcich. Tieto technické predpisy súviseli s aproximáciou právnych predpisov členských štátov, aby sa umožnilo uplatňovanie systému typového schvaľovania Spoločenstva, ktoré bolo ustanovené smernicou Európskeho parlamentu a Rady 2002/24/ES, na príslušné typy vozidiel. Smernica 93/32/EHS bola podstatným spôsobom zmenená a doplnená**. V záujme jasnosti a prehľadnosti by sa mala táto smernica kodifikovať." Vypúšťajú sa odôvodnenia 2, 3 a 4. Odôvodnenie 5 sa nahrádza takto: Táto smernica je jednou zo samostatných smerníc postupu ES typového schvaľovania zavedeného smernicou 2002/24/ES. Z toho dôvodu ustanovenia smernice 2002/24/ES týkajúce sa systémov vozidla, komponentov a samostatných technických jednotiek platia pre túto smernicu." Odôvodnenie 6 sa nahrádza takto: "Keďže cieľ navrhovanej činnosti, a to udelenie ES typového schválenia komponentu z hľadiska držadiel pre spolucestujúcich na type dvojkolesového motorového vozidla, nie je možné uspokojivo dosiahnuť na úrovni členských štátov, ale z dôvodu rozsahu a dôsledkov plánovanej činnosti ho možno lepšie dosiahnuť na úrovni Spoločenstva, môže Spoločenstvo prijať opatrenia v súlade so zásadou subsidiarity podľa článku 5 zmluvy. V súlade so zásadou proporcionality podľa uvedeného článku neprekračuje táto smernica rámec nevyhnutný na dosiahnutie tohto cieľa." V článku 6 sa dopĺňa druhý odsek, ktorý znie: "Uplatňuje sa od [...]." Príloha I bod 1.2 štvrtý pododsek: Korigendum sa vzťahuje iba na fínsku verziu. Príloha II časť B: Korigendum sa vzťahuje iba na anglickú a švédsku verziu[5]. 4. Pre jednoduchšie čítanie a posúdenie je nižšie priložené úplné znenie zmeneného a doplneného kodifikačného návrhu. ê 93/32/EHS 2003/0058 (COD) Zmenený a doplnený návrh SMERNICA EURÓPSKEHO PARLAMENTU A RADY o držadlách pre spolucestujúcich na dvojkolesových motorových vozidlách (Text s významom pre EHP) EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 95, so zreteľom na smernicu Európskeho parlamentu a Rady 2002/24/ES z 18. marca 2002 o typovom schválení dvoj- a trojkolesových motorových vozidiel, ktorou sa zrušuje smernica Rady 92/61/EHS[6], so zreteľom na návrh Komisie, so zreteľom na stanovisko Európskeho hospodárskeho a sociálneho výboru[7], konajúc v súlade s postupom ustanoveným v článku 251 zmluvy[8], keďže: ê 1. Smernica Rady 93/32/EHS zo 14. júna 1993 o držadlách pre spolucestujúcich na dvojkolesových motorových vozidlách[9] ustanovila technické požiadavky na dizajn a konštrukciu dvojkolesových motorových vozidiel týkajúce sa ich držadiel pre spolucestujúcich. Tieto technické predpisy súviseli s aproximáciou právnych predpisov členských štátov, aby sa umožnilo uplatňovanie systému typového schvaľovania Spoločenstva, ktoré bolo ustanovené smernicou Európskeho parlamentu a Rady 2002/24/ES na príslušné typy vozidiel. Smernica 93/32/EHS bola podstatným spôsobom zmenená a doplnená[10]. V záujme jasnosti a prehľadnosti by sa mala táto smernica kodifikovať. ê 93/32/EHS odôvodnenie 4 (prispôsobené) 2. Ö Táto smernica je jednou zo samostatných smerníc postupu ES typového schvaľovania zavedeného smernicou 2002/24/ES. Z toho dôvodu ustanovenia smernice 2002/24/ES týkajúce sa systémov vozidla, komponentov a samostatných technických jednotiek platia pre túto smernicu. Õ ê 93/32/EHS odôvodnenie 5 (prispôsobené) 3. Ö Keďže cieľ navrhovanej činnosti, a to udelenie ES typového schválenia komponentu z hľadiska držadiel pre spolucestujúcich na type dvojkolesového motorového vozidla, nie je možné uspokojivo dosiahnuť na úrovni členských štátov, ale z dôvodu rozsahu a dôsledkov plánovanej činnosti ho možno lepšie dosiahnuť na úrovni Spoločenstva, môže Spoločenstvo prijať opatrenia v súlade so zásadou subsidiarity podľa článku 5 zmluvy. V súlade so zásadou proporcionality podľa uvedeného článku neprekračuje táto smernica rámec nevyhnutný na dosiahnutie tohto cieľa. Õ ê 4. Táto smernica by sa nemala dotýkať povinností členských štátov týkajúcich sa lehôt na transpozíciu a uplatňovanie tých smerníc do vnútroštátneho práva, ktoré sú uvedené v prílohe II časť B, ê 93/32/EHS PRIJALI TÚTO SMERNICU: ê 93/32/EHS (prispôsobené) Článok 1 Táto smernica sa uplatňuje na držadlá pre spolucestujúcich všetkých typov dvojkolesových motorových vozidiel definovaných v článku 1 smernice 2002/24/ES. ê 93/32/EHS Článok 2 Pre udelenie ES typového schválenia komponentu z hľadiska držadiel pre spolucestujúcich na type dvojkolesového motorového vozidla a pre podmienky voľného pohybu takýchto vozidiel sa použije postup, ktorý je stanovený v kapitolách II a III smernice 2002/24/ES. ê 93/32/EHS (prispôsobené) Článok 3 Úpravy potrebné k prispôsobeniu požiadaviek prílohy I Ö k tejto smernici, ktoré zahŕňajú Õ technický pokrok, sa prijmú v súlade s postupom Ö uvedeným Õ v článku [13 ods. 3 smernice Rady 70/156/EHS[11]]. ê 93/32/EHS Článok 4 Členské štáty oznámia Komisii znenie hlavných ustanovení vnútroštátnych právnych predpisov, ktoré príjmu v oblasti pôsobnosti tejto smernice. ê Článok 5 Smernica 93/32/EHS, zmenená a doplnená smernicou uvedenou v prílohe II, časť A, sa ruší bez vplyvu na povinnosti členských štátov týkajúce sa lehôt na transpozíciu a uplatňovanie tých smerníc do vnútroštátneho práva, ktoré sú uvedené v prílohe II, časť B. Odkazy na zrušenú smernicu sa považujú za odkazy na túto smernicu a znejú v súlade s tabuľkou zhody uvedenou v prílohe III. Článok 6 Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie . Uplatňuje sa od [...]. ê 93/32/EHS čl. 5 Článok 7 Táto smernica je určená členským štátom. V Bruseli [...] Za Európsky parlament Za Radu Predseda Predseda [...] [...] ê 93/32/EHS príloha PRÍLOHA I 1. VŠEOBECNÉ POŽIADAVKY Ak je realizované opatrenie na prepravu cestujúcich, musí byť vozidlo vybavené držadlovým systémom pre spolucestujúceho, m ktorý musí byť vo forme popruhu alebo rukoväte alebo rukovätí. ê 1999/24/ES čl. 1 1.1. Popruh Popruh sa musí na sedadlo alebo na iné časti spojené s rámom namontovať tak, aby ho mohol cestujúci ľahko použiť. Popruh a jeho pripevnenie musia byť konštruované tak, aby bez pretrhnutia odolali vertikálnej ťažnej sile 2 000 N pôsobiacej staticky na stred povrchu popruhu pri maximálnom tlaku 2 Mpa. ê 93/32/EHS príloha 1.2. Rukoväť Ak sa používa rukoväť, musí byť v blízkosti sedadla a musí byť symetrická k strednej pozdĺžnej rovine vozidla. Táto rukoväť musí byť konštruovaná tak, aby bola schopná bez vytrhnutia, odolať vertikálnej ťažnej sile 2 000 N, pôsobiacej staticky na stred povrchu rukoväte pri maximálnom tlaku 2 MPa. Ak sa použijú dve rukoväte, musia sa namontovať symetricky každá na jednu stranu. Tieto rukoväte musia byť konštruované tak, aby každá z nich bola schopná bez vytrhnutia, odolať vertikálnej ťažnej sile 1 000 N, pôsobiacej staticky na stred povrchu rukoväte pri maximálnom tlaku 1 MPa. Doplnok 1 Informačný dokument vzhľadom na držadlá pre spolucestujúcich pre typ dvojkolesového motorového vozidla (priloží sa k žiadosti o ES typové schválenie komponentu, ak sa predkladá oddelene od žiadosti o ES typové schválenie vozidla) Poradové číslo (pridelené žiadateľom): ................................................................................ Žiadosť o ES typové schválenie komponentu vzhľadom na držadlá pre spolucestujúcich pre typ dvojkolesového motorového vozidla musí obsahovať informácie stanovené v nasledovných bodoch prílohy II k smernici 2002/24/ES: - Časť A body: - 0.1 - 0.2 - 0.4 až 0.6; ê 1999/24/ES čl. 1 - Časť B body: - 1.4 až 1.4.2 vrátane. ê 93/32/EHS [pic] é PRÍLOHA II Časť A Zrušená smernica v znení neskorších zmien a doplnení(v zmysle článku 5) Smernica Rady 93/32/EHS | (Ú. v. ES L 188, 29.7.1993, s. 28) | Smernica Komisie 1999/24/ES | (Ú. v. ES L 104, 21.4.1999, s. 16) | Časť B Zoznam lehôt na transp ozíciu do vnútroštátneho práva a uplatňovanie (v zmysle článku 5) smernica | lehota na transpozíciu | dátum uplatňovania | 93/32/EHS | 14. december 1994 | 14. jún 1995 (*) | 1999/24/ES | 31. december 1999 | 1. január 2000 (**) | _________________ (*) V súlade s tretím pododsekom článku 4 odsek 1 smernice 93/32/EHS: "Od dátumu uvedeného v prvom pododseku nesmú členské štáty, z dôvodov týkajúcich sa držadiel pre spolucestujúcich, zakázať prvýkrát uviesť do prevádzky vozidlá, ktoré sú v súlade s touto smernicou." (**) V súlade s článkom 2 smernice 1999/24/ES: "1. S účinnosťou od 1. januára 2000, nesmú členské štáty z dôvodov týkajúcich sa držadiel pre spolucestujúcich: - odmietnuť udeliť typu dvojkolesového vozidla alebo typu držadla pre spolucestujúceho ES typové schválenie, - zakázať registráciu, predaj alebo uvedenie do prevádzky dvojkolesových motorových vozidiel alebo predaj alebo uvedenie do prevádzky držadiel pre spolucestujúcich, ak držadlá pre spolucestujúcich spĺňajú požiadavky smernice Rady 93/32/EHS zmenenej a doplnenej touto smernicou. 2. S účinnosťou od 1. júla 2000 členské štáty odmietnu udeliť ES typové schválenie akémukoľvek typu dvojkolesového motorového vozidla z dôvodov týkajúcich sa držadiel pre spolucestujúcich alebo akémukoľvek typu držadiel pre spolucestujúcich, ak nie sú splnené požiadavky smernice 93/32/EHS zmenenej a doplnenej touto smernicou." PRÍLOHA III TABUľKA ZHODY smernica 93/32/EHS | táto smernica | články 1, 2 a 3 | články 1, 2 a 3 | článok 4 ods. 1 | –– | článok 4 ods. 2 | článok 4 | –– | článok 5 | –– | článok 6 | článok 5 | článok 7 | príloha | príloha I | doplnok 1 | doplnok 1 | doplnok 2 | doplnok 2 | –– | príloha II | –– | príloha III | _________________ [1] KOM(2003) 145 konečné znenie, 27. marca 2003. [2] Ú. v. ES C 102, 4.4.1996, s. 2. [3] Stanovisko predložené 30. júna 2003 Európskemu parlamentu, Rade, Komisii a Európskemu hospodárskemu a sociálnemu výboru. [4] Korigendá sa týkajú iba anglickej, fínskej a švédskej verzie. [5] Ú. v. ES L 239, 9.7.2004, s. 36 [6] Ú. v. ES L 124, 9.5.2002, s. 1. Smernica naposledy zmenená a doplnená smernicou Komisie 2006/30/ES (Ú. v. EÚ L 106, 27.4.2005, s. 7). [7] Ú. v. EÚ C [...], [...], s. [...]. [8] Ú. v. EÚ C [...], [...], s. [...]. [9] Ú. v. ES L 188, 29.7.1993, s. 28. Smernica zmenená a doplnená smernicou Komisie 1999/24/ES (Ú. v. ES L 104, 21.4.1999, s. 16). [10] Pozri prílohu II časť A. [11] Ú. v. ES L 42, 23.2.1970, s. 1.